“ไทยพาณิชย์” ให้เอสเอ็มอีกู้นาน 15 ปี
นายศิริชัย สมบัติศิริ รองผู้จัดการใหญ่ ธนาคารไทยพาณิชย์ กล่าวว่า ธนาคารได้ออกสินเชื่อเอสเอ็มอีผ่อนนานสุด 15 ปี ให้วงเงินสูงสุด 1.5 เท่า เป็นการให้สินเชื่อนานสุดในระบบที่เคยให้เฉลี่ย 6-7 ปี สำหรับกลุ่มลูกค้าเอสเอ็มอีขนาดย่อมมียอดขายปีละ 10-75 ล้านบาท
19 ต.ค. 2553

นายศิริชัย สมบัติศิริ รองผู้จัดการใหญ่ ธนาคารไทยพาณิชย์ กล่าวว่า ธนาคารได้ออกสินเชื่อเอสเอ็มอีผ่อนนานสุด 15 ปี ให้วงเงินสูงสุด 1.5 เท่า เป็นการให้สินเชื่อนานสุดในระบบที่เคยให้เฉลี่ย 6-7 ปี สำหรับกลุ่มลูกค้าเอสเอ็มอีขนาดย่อมมียอดขายปีละ 10-75 ล้านบาท
นายศิริชัย กล่าวว่า สาเหตุที่ให้สินเชื่อเอสเอ็มอีนานที่สุด เพราะลูกค้าต้องการผ่อนชำระต่อเดือนน้อยลง เพื่อให้มีเงินทุนคงเหลือนำไปหมุนเวียนในด้านอื่น ๆ แต่ก็ยอมรับว่าหากลูกค้าผ่อนนานถึง 15 ปี ดอกเบี้ยที่จ่ายให้กับธนาคารก็จะใกล้เคียงกับเงินต้น ซึ่งลูกค้าสามารถเลือกได้ว่าจะผ่อนนานสุด 15 ปี หรือน้อยกว่านี้ก็ได้ตามความต้องการลูกค้า
อย่างไรก็ตามมีเงื่อนไขว่า ลูกค้าต้องผ่อนชำระเงินกู้ขั้นต่ำ 5 ปีถึงสามารถจ่ายหนี้คืนก่อนกำหนดได้ทั้งหมด
สำหรับดอกเบี้ยนั้นคิดในอัตราปกติคือ ดอกเบี้ยเงินกู้ลูกค้ารายย่อยชั้นดี(เอ็มอาร์อาร์) บวก แล้วแต่ความเสี่ยงของลูกค้าแต่ละราย